[{"text_idx": "#000001", "text": "Celf clawr newydd David Bowie"}, {"text_idx": "#000002", "text": "Dw i\u2019n methu ymdopi gyda chelf clawr The Next Day. Mae\u2019r peth mor anhygoel o shit. Ond dw i\u2019n methu stopio edrych ar y peth. Hilariws. Ar y dechrau o\u2019n i\u2019n meddwl bod y stori am y clawr yn rhywbeth dychanol ar wefan fel The Daily Mash neu rywbeth fel yr Onion cyn i mi chwilio\u2019r we am ragor o dystiolaeth."}, {"text_idx": "#000003", "text": "Mae\u2019r clawr yn mynd a\u0302 #retromania i\u2019r lefel nesaf. Pop yn bwyta ei hun. Hunan-parodi. Mae\u2019n edrych fel y fath o glawr mae artist ailgymysgu diflas heb syniadau gwreiddiol fel errr Girl Talk yn ei wneud."}, {"text_idx": "#000004", "text": "Yn o\u0302l y so\u0302n ar wefan y dylunwyr enw y ffont ydy Doctrine ond mae\u2019n edrych fel rhywbeth plaen i fi."}, {"text_idx": "#000005", "text": "Wedi dweud hynny mae\u2019r sengl Where Are We Now? yn dderbyniol sbo ac mae cynhyrchiad da gan hen ffrind Bowie a chyn-cariad Mary Hopkin, sef Tony Visconti. Mae David yn hoff iawn o Ferlin ers tro ac es i yna cwpl o fisoedd yn o\u0302l felly mae\u2019r geiriau yn eithaf neis. Bydd y ga\u0302n yn tyfu arnaf i mae\u2019n siwr."}, {"text_idx": "#000010", "text": "BTS yn dod a'u themau tywyll i bop De Corea"}]